VZOREC

**MESTNA OBČINA LJUBLJANA**, Mestni trg 1, Ljubljana, ki jo zastopa župan Zoran JANKOVIĆ, identifikacijska št. za DDV: SI67593321, matična številka: 5874025000 (v nadaljevanju: MOL)

in

**IZVAJALEC\_\_\_\_\_\_\_\_**, naslov\_\_\_\_\_\_\_\_\_\_\_, identifikacijska št. za DDV: SI\_\_\_\_\_\_\_\_\_\_\_, matična številka \_\_\_\_\_\_\_\_\_\_ , ki ga zastopa \_\_\_\_\_\_\_\_\_\_\_ (v nadaljevanju: izvajalec)

skleneta naslednjo

**P O G O D B O**

**o sofinanciranju javnega kulturnega programa**

**v obdobju od 2016 do 2019**

**številka C7560-16-44\_\_\_**

**1. člen**

S to pogodbo se MOL zavezuje za sofinanciranje, izvajalec pa za izvedbo kulturnega programa v obdobju od 2016 do 2019 (v nadaljevanju: program), ki je bil izbran z odločbo št. \_\_\_\_\_\_\_\_\_ z dne \_\_\_\_\_\_\_\_\_\_\_(v nadaljevanju: odločba) na osnovi Javnega razpisa za izbor javnih kulturnih programov v obdobju od 2016 do 2019, ki jih bo sofinancirala MOL, objavljenega v Uradnem listu RS, št. \_\_\_\_\_ (v nadaljevanju: javni razpis).

**2. člen**

Sredstva po tej pogodbi se dodelijo z namenom spodbujanja ustvarjanja in poustvarjanja ter posredovanja javnih kulturnih dobrin na področjih: uprizoritvenih umetnosti, glasbenih umetnosti, vizualnih umetnosti, intermedijskih umetnosti, literarnega festivala, podpornih kulturnih programov in kulturno-umetnostne vzgoje ter trajnejšega delovanja izvajalca javnega kulturnega programa.

Cilji, ki bodo realizirani z izvedbo programa po tej pogodbi, za katerega so dodeljena sredstva MOL, so: trajnejše zadovoljevanje kulturnih potreb, spodbujanje celovitih in vsebinsko zaokroženih programov in spodbujanje in zagotavljanje dostopnosti.

Izvajalec se zavezuje, da bo v primeru doseženega dogovora z MOL del sofinanciranega programa brezplačno izvedel na eni izmed javnih prireditev MOL, ob pokritju morebitnih materialnih dodatnih stroškov s strani MOL, ki bi pri tem nastali.

**3. člen**

Izvajalec se zavezuje, da bo v letu 2016 izvedel kulturni program v skladu z opisom vsebine iz prijave na javni razpis, ki je kot priloga sestavni del te pogodbe (v nadaljevanju: program v letu 2016).

Program v letu 2016 obsega na osnovnem področju: \_\_\_\_\_\_\_\_\_\_\_\_\_\_\_

- programska enota:

- programska enota:

Program v letu 2016 obsega na drugih področjih:

področje: \_\_\_\_\_\_\_\_\_\_\_\_\_\_\_\_

- programska enota:

- programska enota:

področje: \_\_\_\_\_\_\_\_\_\_\_\_\_\_\_\_

- programska enota:

- programska enota:

področje: \_\_\_\_\_\_\_\_\_\_\_\_\_\_\_\_

- programska enota:

- programska enota:

Rok za izvedbo programa v letu 2016 je 31. 12. 2016.

**4. člen**

Pogodbeni stranki ugotavljata, da znaša celotna ocenjena vrednost programa v letu 2016, ki je povzeta iz vloge izvajalca, prispele na javni razpis, \_\_\_\_\_\_\_\_\_\_\_EUR (z besedo: \_\_\_\_\_\_\_\_\_\_\_\_\_ evrov).

Pogodbeni stranki ugotavljata, da je celotna vrednost programa, dogovorjena na podlagi izdane odločbe \_\_\_\_\_\_\_\_\_\_\_\_ EUR (z besedo: \_\_\_\_\_\_\_\_\_\_\_\_\_ evrov).

MOL in izvajalec se dogovorita, da bo MOL v skladu s sprejetim programom sofinanciranja kulturnih programov v Ljubljani za leto 2016, zagotovil izvajalcu sredstva za izvedbo programa v letu 2016 v skupni višini \_\_\_\_\_\_\_\_\_\_\_\_\_\_ EUR (z besedo:\_\_\_\_\_\_\_\_\_\_\_\_\_ evrov), od tega za:

- program na osnovnem področju:

- program na drugem področju:

- program na drugem področju:

- program na drugem področju:

- program na drugem področju:

V primeru, da bo dejanska (končna) vrednost letnega programa nižja od usklajene vrednosti in obsega programa, se delež sofinanciranja MOL sorazmerno zniža.

**5. člen**

MOL bo sredstva za sofinanciranje programa v letu 2016 v dogovorjeni višini nakazovala na transakcijski račun izvajalca številka: SI56\_\_\_\_\_\_\_\_\_\_\_\_\_\_ odprt pri banki \_\_\_\_\_30. dan po prejemu in potrditvi zahtevka za izplačilo, in sicer v naslednji predvideni dinamiki izplačil:

- do\_\_\_\_\_ % odobrene vsote po prejemu zahtevka za izplačilo in prvega delnega poročila o opravljenem delu;

- razliko med celotno vrednostjo dogovorjene vsote in izplačilom prvega obroka po prejemu zahtevka za izplačilo in poročila o opravljenem delu v letu 2016.

Če zadnji dan roka plačila sovpada z dnem, ko se po zakonu ne dela, se za zadnji dan plačilnega roka šteje naslednji delavnik.

Za leta 2017, 2018 in 2019 bo izvajalec pozvan k predložitvi programa za vsako leto posebej. Na podlagi ovrednotenja le-tega in ob upoštevanju letnega proračunskega indeksa za področje kulture v proračunih MOL za leta 2017, 2018 in 2019 bodo z izvajalcem sklenjeni dodatki k pogodbi za leta 2017, 2018 in 2019 glede na razpoložljiva sredstva v letnih proračunih MOL.

Zahtevke za izplačila in poročila se pošlje na naslov: Mestna občina Ljubljana, Mestni trg 1, Ljubljana, za: Oddelek za kulturo. **Na zahtevkih za izplačilo mora izvajalec obvezno navesti številko pogodbe C7560-16-44\_\_ in št. SPIS 611-, sicer bo MOL zahtevek za izplačilo zavrnil.**

**6. člen**

Izvajalec se zaveže, da bo program izvajal v skladu s terminskim planom, opredeljenim v vlogi na javni razpis in bo **najkasneje do \_\_\_\_\_\_\_\_\_\_\_\_\_\_**dostavil MOL zahtevek za izplačilo prvega obroka in prvo delno poročilo o izvajanju programa, **najkasneje do 10. novembra 2016** zadnji zahtevek za izplačilo in finančno poročilo o celotnem izvajanju programa v letu 2016 in celoten obračun stroškov za njegovo izvajanje ter vsebinsko poročilo o opravljenem delu v letu 2016.

Prvo in vsako naslednje (v primeru, če je več delnih poročil) delno poročilo mora vsebovati opis vsebine že opravljenega dela in obračun dotedanjih stroškov izvajanega programa.

Zaključno vsebinsko in finančno poročilo mora obsegati obračun vseh stroškov, povezanih z izvedenim programom ter z navedbo vseh sofinancerjev programa z njihovim deležem sofinanciranja ter opis vsebine opravljenega dela.

Izvajalec je dolžan do 20. januarja naslednjega leta predložiti MOL zaključno vsebinsko in finančno poročilo o celotnem izvajanju programa v letu 2016, ki mora obsegati tudi obračun vseh stroškov, povezanih z izvedenim programom ter z navedbo vseh sofinancerjev programa z njihovim deležem sofinanciranja ter evalvacijo programa v skladu s kriteriji uspešnosti (skladnost z opredeljenimi cilji), učinkovitosti (razmerje med finančnim vložkom in rezultatom), primernosti (glede na izražene kulturne potrebe) in dostopnosti (število in struktura uporabnikov programa).

Izvajalec je dolžan za posamezno leto pripraviti in predložiti MOL tudi letno poročilo, ki mora biti sestavljeno v skladu z veljavnimi predpisi, najkasneje do 28. februarja naslednjega leta *(velja za pravne osebe javnega prava in pravne osebe zasebnega prava)* / do 31. marca (*velja za društva).*

Izvajalec je dolžan pripraviti in predložiti MOL tudi štiriletno poročilo, ki mora biti sestavljeno v skladu z veljavnimi predpisi, najkasneje 30 dni po zaključku štiriletnega programa.

Izvajalec mora predložiti vsa poročila na predpisanih obrazcih, ki so kot priloga sestavni del te pogodbe. Obrazec za štiriletno poročilo bodo izvajalci prejeli, in sicer najkasneje 30 dni pred iztekom roka za oddajo poročila.

Izvajalec mora za delež sofinanciranja programa s strani MOL ob zahtevi MOL predložiti fotokopije računov oziroma drugih knjigovodskih listin, ki vsebinsko utemeljujejo nastale stroške. Samo dejansko nastali in plačani stroški (izdatki) v času trajanja programa, z dokazili o plačilu, se štejejo za upravičene za sofinanciranje. Neupravičeni stroški programa vedno predstavljajo breme, ki ga nosi izvajalec. Stroški, ki so upravičeni za sofinanciranje po tej pogodbi, so sestavljeni izključno iz upravičenih stroškov, navedenih v odobreni prijavi izvajalca na javni razpis. Da so stroški v okviru tega programa upravičeni:

* morajo biti nujno potrebni za uspešno izvajanje programa;
* morajo biti opredeljeni v prijavi izvajalca;
* morajo biti v skladu z načeli dobrega finančnega poslovanja, zlasti glede cenovne primernosti in stroškovne učinkovitosti;
* morajo dejansko nastati;
* morajo biti prepoznavni in preverljivi;
* morajo biti podprti z izvirnimi dokazili;
* niso in ne bodo financirani od drugih sofinancerjev programa.

Skrbnik pogodbe na strani MOL bo ob predložitvi zaključnega vsebinskega in finančnega poročila preveril skladnost višine izplačanih proračunskih sredstev MOL z višino dejanskih stroškov za izvedbo programa. V primeru, da MOL ugotovi, da je bilo izvajalcu izplačanih več sredstev, kot jih je dejansko porabil za izvedbo programa ali da je delež sofinanciranja programa s strani MOL višji, kot je dogovorjeno s to pogodbo ali da sredstva niso porabljena za namen, dogovorjen s to pogodbo, se izvajalec zavezuje, da bo MOL povrnil neupravičeno prejeta sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30 dni od prejema pisnega poziva MOL za povrnitev sredstev.

**7. člen**

V primeru, da izvajalec ne predloži poročila v pogodbeno določenem roku, MOL pisno pozove izvajalca k predložitvi poročila in določi nov rok za predložitev poročila. Če izvajalec ne predloži poročila v zahtevanem roku, lahko MOL odstopi od pogodbe. V tem primeru je izvajalec dolžan povrniti MOL vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila.

Če MOL ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo.

Če izvajalec ne predloži dopolnjenega oziroma spremenjenega poročila o opravljenem delu oziroma porabi sredstev v zahtevanem roku oziroma le-to še vedno ne bo ustrezno, MOL lahko odstopi od pogodbe. V tem primeru je izvajalec dolžan povrniti MOL vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila.

**8. člen**

Dokončna višina sredstev za sofinanciranje programa za leta 2017, 2018 in 2019, način nakazovanja sredstev ter roki za oddajo delnih in zaključnih poročil za ta tri leta bodo določeni z dodatki k tej pogodbi za vsako leto posebej, in sicer najkasneje v roku 60 dni po uveljavitvi proračuna MOL za posamezno leto.

Višina sredstev za sofinanciranje programa v letih 2017, 2018 in 2019 bo odvisna od dogovorjenega obsega programa, od višine razpoložljivih sredstev v proračunu MOL za sofinanciranje posameznih kulturnih dejavnosti v letih 2017, 2018 in 2019, od ocene izvajanja dogovorjenega obsega programa v preteklem letu s strani pooblaščenega predstavnika MOL in od ocene pristojne strokovne komisije glede programskega načrta za posamezno proračunsko leto.

**9. člen**

Izvajalec je dolžan uporabiti sredstva, pridobljena po tej pogodbi, izključno za namen, za katerega so mu bila dodeljena.

Izvajalec lahko za program, ki je predmet te pogodbe, črpa finančna sredstva po tej pogodbi le v proračunskem letu 2016.

**10. člen**

V primeru, da nastopijo okoliščine, ki utegnejo vplivati na terminsko in/ali vsebinsko izvedbo programa, za katerega so dodeljena sredstva proračuna MOL, mora izvajalec v roku 15 dni od dneva, ko izve za spremenjene okoliščine, vendar pred potekom roka za izvedbo programskih enot, pisno obrazložiti in utemeljiti svoj predlog za podaljšanje roka izvedbe programskih enot in roka porabe sredstev glede na predvideni terminski plan, s tem, da morajo biti sredstva porabljena do konca tekočega leta, oziroma obrazložiti predlagane vsebinske spremembe z navedbo razlogov. V nasprotnem primeru izgubi pravico do nadaljnjega črpanja sredstev MOL.

Izvajalec lahko predlaga spremembo programa samo v obsegu in na način, ki ne pomeni bistvene spremembe vsebine programa, ki je predmet te pogodbe.

MOL glede na spremenjene okoliščine oceni, ali še vztraja pri sofinanciranju programa iz te pogodbe, ali pa odstopi od te pogodbe in zahteva vračilo vseh že nakazanih proračunskih sredstev MOL, skupaj z zakonitimi zamudnimi obrestmi od dneva prejetja sredstev do dneva vračila.

V primeru, da MOL vztraja pri sofinanciranju programa, se pogodbeni stranki dogovorita o novih pogojih v obliki pisnih dodatkov k tej pogodbi.

**11. člen**

Izvajalec se obvezuje, da bo obvestil MOL tudi o spremembi vseh drugih okoliščin, ki utegnejo vplivati na izpolnitev njegovih pogodbenih obveznosti v roku 15 dni po nastanku spremembe oziroma od takrat, ko je za spremembo izvedel, vendar pred izvedbo programskih enot.

**12. člen**

Izvajalec ne sme prenesti pravic in obveznosti iz te pogodbe na tretjo osebo brez pisnega soglasja MOL.

**13. člen**

Izvajalec se obvezuje, da bo pri vseh javnih objavah in predstavitvah rezultatov, ki se nanašajo na program, ki je predmet te pogodbe oziroma pri vseh drugih oblikah javnega nastopanja ter izdajanja informativnega gradiva v zvezi z njim navajal, da ga sofinancira MOL, v primeru objave simbolov sofinancerjev pa objavil tudi grb s pripisom Mestna občina Ljubljana.

**14. člen**

V primeru, da je pri izvedbi javnega razpisa, za izbor izvajalca po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku, zastopniku ali posredniku MOL, uslužbencu mestne uprave, funkcionarju MOL, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku MOL, uslužbencu mestne uprave, funkcionarju MOL, drugi pogodbeni stranki ali njenemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

**15. člen**

Pogodbeni stranki se dogovorita, da sta za izvajanje te pogodbe odgovorna naslednja pooblaščena predstavnika:

- na strani MOL: \_\_\_\_\_\_\_\_\_\_, ki je skrbnik te pogodbe,

- na strani izvajalca: \_\_\_\_\_\_\_\_\_\_\_\_\_\_.

V imenu MOL ima njegov skrbnik pravico:

- izvajati nadzor nad izpolnjevanjem pogodbenih obveznosti*,*

- izvajati nadzor nad namensko porabo proračunskih sredstev MOL,

- pregledovati dokumentacijo in obračun stroškov v zvezi z izvajanjem programa,

- ugotavljati skladnost izvedenega programa s to pogodbo in

- ugotavljati smotrnost uporabe sredstev za doseganje namena in ciljev iz te pogodbe,

izvajalec pa mu je dolžan to omogočiti.

**16. člen**

MOL lahko odstopi od pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v naslednjih primerih:

- če mu izvajalec ne omogoči nadzora v skladu z določili te pogodbe;

- če se ugotovi, da je izvajalec nenamensko uporabil že dobljena sredstva ali jih je pridobil na podlagi neresničnih podatkov;

- če izvajalec kako drugače krši svoje obveznosti, določene s to pogodbo.

**17. člen**

Vse spremembe in dopolnitve te pogodbe se dogovorijo v obliki pisnih dodatkov k pogodbi.

**18. člen**

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

**19. člen**

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh enakih izvodih, od katerih prejme izvajalec en izvod, MOL pa dva izvoda.

Številka: Številka SPIS: 610-172/2015-1

Številka pogodbe: C7560-16-44

Datum: Datum:

**IZVAJALEC MESTNA OBČINA LJUBLJANA**

**ŽUPAN**

**Zoran JANKOVIĆ**